**Aiesopimus evakuointiin varattavista tiloista ja vastuista**

**1. Sopijapuolet**

Vuokranantaja Kunta  
Y-tunnus:  
Osoite  
Yhteyshenkilö:  
Sähköposti  
Puhelin

Vuokralainen Hyvinvointialue  
Y-tunnus:  
Osoite  
Yhteyshenkilö:  
Sähköposti  
Puhelin

**2. Sopimuksen tavoite ja tarkoitus**

Tämä sopimus on aiesopimus tilojen käyttöönotosta tilapäistä majoittamista varten. Sopimuksen tarkoituksena on sopia ennalta majoitukseen liittyvästä yhteistoiminnasta väestönsuojelussa Hyvinvointialueen ja Kunnan välillä.

**3. Sopimukseen liittyvät lainkohdat**

**3.1. Velvollisuus varautua väestönsuojeluun**

Pelastuslain 65 §:n mukaisesti valtion, hyvinvointialueen ja kunnan viranomaisen, laitoksen ja liikelaitoksen sekä muun julkisyhteisön vastuulla olevat väestönsuojelutehtävät ja niihin varautuminen kuuluvat niissä palvelevan viran- tai toimenhaltijan virkavelvollisuuksiin ja työsopimussuhteessa olevan henkilön tehtäviin.

Edelleen pelastuslain 65 §:ssä todetaan, että viranomaiset, laitokset ja liikelaitokset, jotka ovat velvollisia varautumaan väestönsuojeluun, ovat velvollisia laatimaan pelastuslaitoksen johdolla ja yhteistoiminnassa keskenään tarpeelliset suunnitelmat tehtäviensä hoitamisesta väestönsuojelussa. Pelastuslaitokselle on annettava selvitykset väestönsuojeluun käytettävissä olevista voimavaroista.

Valtioneuvosto voi antaa tarkempia määräyksiä yhteistyöstä ja suunnitelmista väestönsuojeluun varautumisessa.

Valmiuslain 120 §:n mukaisesti poikkeusoloissa väestön suojaamiseksi ja väestönsuojelun johtamisen tehostamiseksi pelastustoimen viranomaiset, hyvinvointialueet ja kunnat perustavat johtokeskuksia sekä sammutus-, pelastus-, ensiapu-, huolto-, raivaus- ja puhdistustehtäviä tai muita näihin rinnastettavia, väestön suojaamiseksi välttämättömiä tehtäviä varten väestönsuojelumuodostelmia.

**3.2. Tilojen käyttöönottoon liittyvä toimivalta poikkeusoloissa**

Puolustusvoimien toimivalta

Valmiuslain 113 §: n mukaisesti sotilaallisen puolustusvalmiuden kohottamiseksi tai ylläpitämiseksi 3 §:n 1 ja 2 kohdassa tarkoitetuissa poikkeusoloissa maa- tai vesialueen, rakennuksen taikka huone- tai varastotilan omistajan tai haltijan on luovutettava omistamansa tai hallinnassaan oleva maa- tai vesialue, rakennus tai huone- tai varastotila puolustusvoimien tai liikenne- ja viestintäministeriön hallintaan. Päätöksen hallinnan luovuttamisesta puolustusvoimille tekee puolustusvoimat ja hallinnan luovuttamisesta liikenne- ja viestintäministeriölle liikenne- ja viestintäministeriö. Valtioneuvoston asetuksella säädetään, missä kunnissa toimivaltuutta voidaan käyttää.

Pelastusviranomaisen toimivalta

Pelastusviranomainen voi valmiuslain 119 §:n mukaisesti päätöksellään velvoittaa maa- tai vesialueen omistajan tai haltijan luovuttamaan kiinteistönsä rakennuksineen ja muine huone- ja varastotiloineen pelastusviranomaisen hallintaan.

Kunnan toimivalta

Kunta voi valmiuslain 122 §:n mukaisesti päätöksellään velvoittaa yksityisen henkilön, yrityksen, yhteisön tai laitoksen luovuttamaan siirretyn väestön majoituksen, muonituksen ja muun huollon kannalta välttämätöntä omaisuutta sekä huonetiloja siirretyn väestön tilapäistä majoittamista varten.

Maahanmuuttoviraston toimivalta

Maahanmuuttovirasto voi vastaanottopalvelujen järjestämistä varten tarvittavien tilojen riittävyyden varmistamiseksi poikkeusoloissa päätöksellään velvoittaa rakennuksen tai huoneiston omistajan tai haltijan luovuttamaan vähintään 30 henkilön yhteismajoittamiseen soveltuvan rakennuksen tai huoneiston Maahanmuuttoviraston käyttöön. Valtioneuvoston asetuksella säädetään, missä kunnissa toimivaltuutta voidaan käyttää. (Valmiuslaki 122 b §).

**3.3. Majoitusvastuu**

Sosiaali- ja terveysviranomaiset ja hallinnonalan laitokset vastaavat niitä koskevissa säädöksissä määrätyn työnjaon mukaisesti ensihoitopalvelun järjestämisestä sekä psykososiaalisen tuen palveluista ja onnettomuuden johdosta hätään joutuneiden huollosta ja majoituksesta (Pelastuslaki 46 § 1. mom. 5 kohta).

Sosiaali- ja terveysviranomaiset ja hallinnonalan laitokset vastaavat niitä koskevissa säädöksissä määrätyn työnjaon mukaisesti ensihoitopalvelun järjestämisestä sekä psykososiaalisen tuen palveluista sekä poikkeusoloissa valmiuslain 121 §:n nojalla siirretyn väestön majoituksesta, muonituksesta ja muusta huollosta ja siirretyn väestön tilapäisestä majoittamisesta (Pelastuslaki 65 §, 4. mom. 2 kohta)

Sosiaalihuoltolain 12 §:n mukaisesti jokaisella hyvinvointialueella oleskelevalla henkilöllä on oikeus saada kiireellisessä tapauksessa yksilölliseen tarpeeseensa perustuvat sosiaalipalvelut siten, ettei hänen oikeutensa välttämättömään huolenpitoon ja toimeentuloon vaarannu. Muussa kuin kiireellisessä tapauksessa henkilöllä on oikeus saada riittävät sosiaalihuollon palvelut siltä hyvinvointialueelta, jonka alueella henkilöllä on kotikuntalaissa tarkoitettu kotikunta, ellei muualla laissa toisin säädetä.

Sosiaalihuoltolain 21 §:n mukaisesti tilapäistä asumista järjestetään henkilölle, joka erityisestä syystä tarvitsee asumisensa järjestämisessä hyvinvointialueen lyhytaikaista, kiireellistä apua.

**3.4. Järjestelyihin varattu henkilökunta**

Pelastuslain 65 §:n mukaisesti valtion, hyvinvointialueen ja kunnan viranomaisen, laitoksen ja liikelaitoksen sekä muun julkisyhteisön vastuulla olevat väestönsuojelutehtävät ja niihin varautuminen kuuluvat niissä palvelevan viran- tai toimenhaltijan virkavelvollisuuksiin ja työsopimussuhteessa olevan henkilön tehtäviin.

Valmiuslain 116 §:n mukaisesti voidaan määrätä henkilöitä väestönsuojelutehtäviin.

Kukin tässä sopimuksessa mainittu taho sitoutuu varaamaan henkilökuntaa tilapäistä majoitusta koskeviin järjestelyihin sekä kouluttamaan henkilökunnan näihin tehtäviin.

**4. Vuokrakohde**

Yksilöidään vuokrakohde ja tarvittaessa kuvataan tarkemmin vuokrattavat tilat.

**5. Vuokra-aika**

Vuokra-ajan pituus määräytyy onnettomuuden johdosta hätään joutuneiden tai valmiuslain 121 §:n mukaisesti siirretyn väestön tai muussa välittömässä majoituksen tarpeessa olevan väestön tilapäisen majoitustarpeen mukaan.

Kunta sitoutuu järjestämään tilan majoituskäyttöön tarpeen vaatiessa XX tunnin kuluttua pyynnöstä.

**6. Vastuujako**

Hyvinvointialueen sosiaali- ja terveysviranomaiset vastaavat ensihoitopalvelun järjestämisestä, psykososiaalisen tuen palveluista, väestön majoitus- ja muonitusjärjestelyistä sekä muusta huollosta.

Kunta vastaa tilasta ja sen teknisestä toiminnasta (sähkö-, lämpö-, vesi, kulunvalvonta ja kiinteistön kunto).

Tukipalveluiden, kuten siivous, vartiointi tms. tuottamisesta sovitaan erikseen (erilaisissa tilanteissa syntyy erilaisia tarpeita ja tilapäisen majoituksen kesto voi vaihdella).

Vastuunjaon rajapinnoista voidaan tehdä myös tähän kohtaan vastuunjakotaulukko.

**7. Kustannusten korvaaminen**

Kukin toimija vastaa kustannuksistaan omalla lakisääteisellä vastuulla olevan toiminnan osalta.

Jos hyvinvointialue ottaa lakisääteisten vastuidensa toteuttamiseksi käyttöönsä kunnalta tiloja, korvataan tilankäytöstä aiheutuneet kustannukset kunnalle aiheuttamisperusteisesti todellisten kustannusten mukaisesti.

Mikäli kysymys on pelastuslain 36 §:n mukaisesta toimivaltuuksien käytöstä, pelastuslaitos suorittaa mainitusta käyttöön otetusta omaisuudesta täyden korvauksen sekä korvaa käyttöön otetulle omaisuudelle aiheutuneen vahingon.

Mikäli kysymys on valmiuslain mukaisen toimivallan käytöstä tilojen käyttöönotossa, korvataan omistusoikeuden tai käyttöoikeuden siirrosta aiheutuneet kustannukset valmiuslain 128 §:n mukaisesti.

Vuokranantaja ei vastaa Vuokralaisen vuokraamissa tai käyttöönsä ottamissa tiloissa tai kiinteistössä olevalle omaisuudelle tai muulle toiminnalle mahdollisesti aiheutuvista vahingoista, eikä myöskään Vuokralaisen hallussa olevalle kolmannelle henkilölle kuuluvalle omaisuudelle aiheutuneista vahingoista.

**8. Harjoittelu**

Molemmat osapuolet sitoutuvat edistämään yhteistyössä tilojen tehokkaan käyttöönoton ja tilapäisen majoittumisen järjestelyjä kouluttamalla henkilökuntaansa ja järjestämällä yhteisiä harjoituksia.